recursal/SuperWikiNEXT-32B huggingface dataset:
**Lebah Keran** atau juga dikenali sebagai lebah Neron atau lebah Apit-apit, merupakan sejenis serangga dalam keluarga lebah. Nama saintifik *Apis cerana*. 

Lebah keran merupakan spesis lebah madu yang berasal dari Asia dan banyak terdapat di Malaysia. Lebah ini senang dipelihara kerana suka tinggal menetap di satu-satu tempat dan membuat sarangnya di tempat-tempat yang rendah.

Masyarakat lebah
----------------

Masyarakat lebah terbahagi kepada beberapa kasta:

#### Pekerja

Lebah pekerja memiliki saiz badan kecil. Bilangan dalam sarang boleh melebihi 10,000 ekor (20K-200K). Jangka hayat 20-40 hari atau sehingga menggunakan sengatnya (140 hari semasa musim sejuk). Bekerja hingga akhir hayat, jantinanya adalah betina mandul. Tugas pekerja ialah membina kom, menjaga sarang, larva, jantan yang muda dan ratu. Ia juga membersihkan sarang, mengumpul madu, debunga dan propolis memberi bantuan perwapan nektar, menutup sel (madu dan pupa), mengeluarkan telur jantan dan memindahkan larva untuk menjadikan ratu yang baru.

#### Lebah jantan

Lebah jantan bersaiz sederhana. Terdapat sehingga 200 ekor / tiada langsung dalam sarang. Jangkahayat boleh capai sehingga 60 hari atau sehingga mengawan. Berfungsi mengawan sahaja (dengan ratu dara/muda).

#### Lebah ratu

Lebah ratu bersaiz besar. Hanya satu dalam sarang. Jangkahayat: ekonomik - 2 tahun, maksima - 8 tahun; bergantung kepada sperma yang diperolehi. Jantina: betina / bisexual (parthenogenesis). Tugas Ratu adalah mengawan dengan lebah jantan - di udara 'mating flight' (temuan tahun 17771 oleh Janscha); 5-20 minit di sebelah petang. Menghapuskan 'adik' atau 'ibu', mengeluarkan telur (3 hari selepas mengawan) dan mengeluarkan hormon 9-hydroxydecenoic acid (HDA). Daripada 90 juta sperma yang dikeluarkan (deposited) oleh beberapa ekor dron, hanya 7 juta yang akan disimpan di dalam spermatheca (ratu). Hormon 9-HDA ialah hormon yang mengawal koloni. Ketiadaan hormon dalam haif akan merangsang kepada pekerja bertelur, pembentukan sel ratu dan telur diletakkan ke dalam sel ratu.

Rujukan
-------

 1. ↑  "PROJEK PERLEBAHAN DI DAERAH MANJUNG". Diarkibkan daripada yang asal pada 2010-12-15. Dicapai pada 2012-01-14.
Gambaran kepala dan badan dewi Victoria pada duit emas tempaan zaman Maharaja Constantinus II.
**Victoria** merupakan dewi yang melambangkan kemenangan dalam kepercayaan masyarakat Rom Purba - namanya sendiri bermaksud sedemikian dalam bahasa Latin (disebut /wɪkˈtoːrɪ.a/ atau wik-to-ri-a). Dia kononnya merupakan anak kelahiran dewa Pallas dan dewi Styx serta adik Zelus, Kratos dan Bia; dewi tersebut setaraf dewi Nike dalam kepercayaan Yunani Purba.

Dewi ini sangat dipuja sanjung segala lapisan masyarakat Rom lagi-lagi dalam kalangan panglima perang yang anggap dia suatu kuasa hebat mampu mengelak mati serta percaya kuasa dewi ini menentukan mana siapa yang akan berjaya dalam peperangan yang dipimpin. Malah, banyak kuil didirikan serata Roma untuk tujuan pemujaan dewi ini.

Rujukan
-------

1. 1 2 3  "Victoria". *talesbeyondbelief.com*. Dicapai pada 5 Ogos 2015.
2. ↑  "Nike". *theoi.com*. Dicapai pada 5 August 2015.
3. ↑  Sheridan, J. J. (1966). "The Altar of Victory – Paganism's Last Battle". *L'Antiquite Classique*. **35**: 187.
4. ↑  Ambrose Epistles 17–18; Symmachus Relationes 1–3.
Period oil painting of the delegates to the Congress of Vienna.*The Congress of Vienna* oleh Jean-Baptiste Isabey, (1819). Meskipun kesemua perwakilan dari negara yang terlibat di dalam perang dijemput, rundingan penting dijalankan oleh "Big Four" (Britain, Russia, Prusia, dan Austria) dan kemudian setiaraja Perancis.
**Kongres Vienna** merupakan persidangan antara duta-duta dari kuasa-kuasa utama di Eropah yang dipengerusikan oleh negarawan Austria, Klemens Wenzel von Metternich dan diadakan di Vienna, dari akhir September, 1814, hingga 9 Jun, 1815. Tujuannya adalah untuk membahagikan benua Eropah selepas kekalahan Napoleon I dari Perancis dalam Perang Napoleon pada musim bunga sebelumnya. Perbincangan ini bersambung walaupun bekas Maharaja Perancis, Napoleon I pulang daripada pembuangan negeri dan merampas semula kuasa di Perancis pada Mac 1815. Tindakan Terakhir Kongres (*Final Act*) telah ditandatangani sembilan hari sebelum kekalahan Napoleon yang terakhir dalam Pertempuran Waterloo pada 18 Jun 1815. 

"Kongres Vienna" sebenarnya bukan merupakan persidangan yang benar, tetapi hanya sesi-sesi tidak formal antara kuasa-kuasa besar di Eropah tanpa wakil-wakil dari negeri-negeri kecil.

Keputusan
---------

* Poland (Duci Warsaw) diserahkan kepada Empayar Rusia yang juga dibenarkan terus menjajah Finland.
* Prusia diberikan Saxony, Duchy Warsaw, Danzig dan Westphalia.
* Sebuah Jerman yang mengandungi 38 negeri ditubuhkan dan diperintah oleh Maharaja Austria.
* Belanda diserahkan kepada Kerabat Orange.
* Norway diserahkan oleh Denmark kepada Sweden .
* Sweden pula menyerahkan Pomerania kepada Prusia.
* Keberkecualian Switzerland terjamin
* Hanover menyerahkan Duci Lauenberg kepada Denmark, tetapi diberikan tanah lain
* Negara-negara Paus (*Papal States*) masih berada di bawah Paus, kecuali Avignon dan Comtat Venaissin
* United Kingdom masih menjajah Afrika Selatan, Tobago, Ceylon dan tanah jajahan lain di Asia dan Afrika; Hindia Timur Belanda (*Dutch East Indies*) dipulangkan kepada Belanda, dan Martinique dipulangkan kepada Perancis.
* Duci Parma, Piacenza dan Guastalla diberikan kepada Marie Louise, isteri Napoleon.

Rujukan
-------

Pautan luar
-----------

* Map of Europe in 1815
* Animated map of Europe at the time of the Congress of Vienna
**Vikram Vaswani** ialah pengasas dan Ketua Pegawai Eksekutif Melonfire, sebuah syarikat perkhidmatan perundingan yang berpusat di Mumbai, India. Kepakarannya adalah dalam peralatan dan teknologi sumber terbuka serta juga penulis buku-buku dalam bidang pembangunan atur cara penggunaan web. 

Vaswani ialah Sarjana Felix di University of Oxford, England. Beliau berpengalaman dalam penggunaan PHP untuk berbagai-bagai sekitaran, termasuk intranet korporat, laman sesawang internet lalu-lintas sesak, dan atur cara penggunaan klien nipis misi genting. Selain itu, Vaswani juga amat giat dalam gerakan sumber terbuka dan seringnya menyumbangkan rencana dan tutoran tentang Perl, Python, PHP, MySQL dan Linux, antara lain, kepada komuniti-komuniti dalam talian. 

Juga seorang penulis, karya Vaswani termasuk:

* *PHP 101 series for the Absolute Beginner* Diarkibkan 2007-11-23 di Wayback Machine, Zend Technologies
* *MySQL: The Complete Reference* (2003), McGraw-Hill Osborne Media. ISBN 978-0072224771
* *How to Do Everything with PHP and MySQL* (e-buku 2005). McGraw-Hill. ISBN 978-0071466547
* *PHP Programming Solutions* (2007). McGraw-Hill. ISBN 0-07-148745-X.
**Trofi Juara-Juara AFF–EAFF 2019** akan menjadi edisi pertama Trofi Juara-Juara AFF–EAFF, kejohanan bola sepak dwitahunan yang diasaskan pada tahun 2018. Perlawanan kejohanan itu akan diadakan antara Vietnam, juara bertahan Kejohanan AFF 2018 dan Korea Selatan, juara bertahan Kejohanan Bola Sepak E-1 EAFF 2017. Wakil dari Persekutuan Bola Sepak ASEAN (AFF), Vietnam, akan menjadi tuan rumah acara tersebut.

Latar belakang
--------------

Trofi ini akan dipertandingkan setiap dua tahun bermula 2019, dengan AFF dan Persekutuan Bola Sepak Asia Timur (EAFF) akan bergilir-gilir tugas untuk menjadi venue tuan rumah dan yang pertama menjulang Trofi Juara-Juara pertama. Vietnam secara automatik memenangi hak sebagai tuan rumah untuk perlawanan Trofi sulung pada 15 Disember 2018 setelah menewaskan Malaysia dengan keputusan jaringan 3–2 secara agregat di perlawanan akhir Piala AFF 2018. Memorandum persefahaman (MoU) untuk penganjuran Trofi Juara-Juara AFF–EAFF telah ditandatangani di Hanoi, Vietnam pada 15 Disember 2018 oleh Timbalan Presiden AFF, Jeneral utama Khiev Sameth, dan Presiden EAFF, Chung Mong-gyu.

### Isu masa

Kejohanan Trofi Juara-Juara AFF–EAFF untuk edisi sulung ini, akan dimainkan dalam format satu perlawanan, dijadualkan diadakan pada 26 Mac 2019 di Stadium Nasional Mỹ Đình di Hanoi, Vietnam antara pasukan bola sepak kebangsaan Vietnam dan Korea Selatan. Walau bagaimanapun, rancangan untuk perlawanan ini terhalang kerana bertepatan dengan jadual kelayakan Piala Asia B-23 AFC 2020 kerana Piala Asia B-23 AFC 2020 di Thailand memutuskan kelayakan untuk memasuki Sukan Olimpik 2020 di Jepun. Persatuan Bola Sepak Korea Selatan (KFA) juga meminta untuk memindahkan Trofi Juara-Juara AFF–EAFF 2019 ke tarikh lain pada tahun 2019. VFF akhirnya memutuskan untuk menangguhkan perlawanan hingga 2020, tetapi ia tidak dimainkan.

Pasukan
-------

| Layak sebagai Juara |
| --- |
| Kejohanan AFF 2018 | Kejohanan Bola Sepak E-1 EAFF 2017 |
| Vietnam | Korea Selatan |

Perlawanan
----------


| Vietnam Bendera Vietnam | Dibatalkan |  Korea Selatan |
| --- | --- | --- |
|  |  |  |

Stadium Nasional Mỹ Đình, Hanoi

Rujukan
-------

1. 1 2  Khương Xuân (19 February 2019). "Hủy trận đấu giữa đội tuyển Việt Nam và Hàn Quốc trong năm 2019" [Cancel the match between Vietnam and Korea teams in 2019] (dalam bahasa Vietnam). Tuổi Trẻ. Dicapai pada 20 February 2019.
2. 1 2  "Vietnam friendly against RoK may be delayed until 2020". *Voice of Vietnam*. Vietnam Net. 21 February 2019. Dicapai pada 1 April 2019.
3. ↑  "Vietnam edge Malaysia for title". Asian Football Confederation. 15 December 2018. Dicapai pada 31 January 2019.
4. 1 2  Seok Nam-jun; Kim Kyeong-pil; Joo Hyung-sik (17 December 2018). "Korea, Vietnam to Square off in New Regional Football Competition". The Chosun Ilbo. Dicapai pada 31 January 2019.
5. ↑  Dang Khoa (15 January 2019). "Vietnam, S. Korea to clash in first AFF-EAFF Champions Trophy". VnExpress. Dicapai pada 31 January 2019.

Pautan luar
-----------

| * l
* b
* s
Trofi Juara-Juara AFF–EAFF |
| --- |
| Kejohanan | 
* Vietnam 2020

 |
Tabib Lai Hing Keong
**Lai Hing Keong** (lahir 1956, usia k.k. 67 tahun) ialah tabib perubatan tradisional Cina (TCM) yang mengkhususkan penjajaran tulang belakang, suatu bidang yang agak jarang diamalkan dalam bidang perubatan tradisional Cina tetapi lebih dipraktikkan oleh pakar kiropraktik. Ditauliahkan oleh Universiti Perubatan Cina Tradisional Guangxi, beliau juga anggota:

* Persekutuan Persatuan Tabib Perubatan Tradisional Cina dan Akupunktur Malaysia (FCPAAM);
* Persatuan Naturopathic Tradisional Cina Malaysia; dan
* Pertubuhan Pengusaha Perubatan Tradisional Negeri Pahang Darul Makmur.

Dilahirkan di Kampar, Perak, Tabib Lai sebenarnya memulakan kerjayanya dalam bidang perbaikan elektronik, sebelum ditakdirkan menyertai bidang Perubatan Tradisional Cina. Meskipun demikian, beliau rasa bahawa beliau memerlukan pengiktarafan dan kemudian berlatih di bawah sembilan guru yang berbeza. Melalui wahyu dan pengalaman amali, Tabib Lai mengembangkan suatu kaedah rawatan perubatan yang unik yang tidak seperti yang diamalkan oleh tabib yang lain.

Tabib Lai membuka kliniknya yang pertama di Miri, Sarawak pada 2007. Kaedahnya terbukti amat berkesan dalam mengubati pelbagai jenis penyakit dan justeru, sejak pembukaan kliniknya yang pertama, beliau telah merawat melebihi 8,500 orang pesakit yang mendapat tahu tentang perkhidmatannya dari mulut ke mulut melalui bekas pesakitnya. Banyak bekas pesakitnya mengesyorkan perkhidmatannya kepada anggota keluarga dan rakan mereka. Disebabkan permintaan yang berulang-ulang untuk membuka sebuah cawangan di Semenanjung Malaysia, Tabib Lai membuka kliniknya yang kedua di Johor Bahru pada September 2010. Bagi melayani pesakit Melayu yang mengamalkan budaya yang berbeza daripada orang bukan Islam, Tabib Lai juga menjalani kursus perubatan tradisional Melayu dan kini merupakan salah satu anggota Pertubuhan Pengusaha Perubatan Tradisional Negeri Pahang Darul Makmur.

Seorang penganut agama Buddha yang beriman, Tabib Lai berpendapat bahawa perkhidmatan kesihatan perlu ditawarkan dengan kos yang serendah mungkin. Justeru, beliau cuba menyembuhi pesakitnya melalui satu rawatan yang tunggal. Meskipun demikian, pesakit yang menghidapi penyakit lama atau penyakit yang boleh membawa maut sudah tentu memerlukan lebih daripada satu rawatan.

Rujukan
-------

1. 1 2 3  "Laman rasmi Hua Sun". Diarkibkan daripada yang asal pada 2010-11-20. Dicapai pada 2010-11-16.
**Lai Meng Chong** merupakan ahli politik Malaysia berketurunan Cina Malaysia berasal dari Machap Baru, Melaka. Beliau merupakan ahli (MCA), satu komponen major dari parti pemerintah perikatan Barisan Nasional (BN) dan memegang kedudukan naib pengerusi di MCA bahagian Alor Gajah.  Beliau juga merupakan setiausaha politik kepada timbalan presiden MCA merangkap Menteri Sumber Manusia juga merupakan Ahli Parlimen Alor Gajah, Datuk Seri Dr Fong Chan Onn. Beliau telah dicalonkan dan menang atas tiket calon BN Pilihanraya Kecil Machap 2007.

Rujukan
-------

1. ↑  "BN names local boy Lai for by-election (subscription required)". malaysiakini.com. 2007-04-02. Dicapai pada 2007-04-03.
2. 1 2  "Lai Meng Chong Is BN Candidate For Machap By-Election". bernama.com.my. 2007-04-02. Diarkibkan daripada yang asal pada 2007-09-29. Dicapai pada 2007-04-03.

  


|  |  |
| --- | --- |
| Ikon tunas | Rencana berkaitan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Halaman depan buku gubahan Johann Strauss I bertarikh 1848

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| *Radetzky-Marsch* |
|  |
| "Radetzky March" Johann Strauss I digubah untuk Kor Muzik Marin Amerika Syarikat |
| 

---

 |

 |
| *Masalah mendengarkan ? Sila lihat bantuan media.* |

**Radetzky-Marsch** Op. 228 adalah sebuah lagu perbarisan karya Johann Strauss I pada tahun 1848. Lagu ini dikhusukan untuk Panglima Tertinggi Austria Josef Radetzky von Radetz, dan menjadi lagu mars yang sangat populer di kalangan tentara.

Ketika lagu ini pertama kali dimainkan di depan pahlawan Austria yang hadir, mereka secara spontan bertepuk tangan dan menghentakkan kaki mereka saat mendengar bahagian korus. Tradisi ini terus berlanjut hingga sekarang. Ketika lagu ini dimainkan pada konsert muzik klasik di Vienna (kini di Austria) penonton bertepuk tangan bersama-sama. Gubahan hampir selalu dimainkan di acara Neujahrskonzert meraikan tahun baru di kota tersebut.

Rujukan
-------

Jeroen H.C. Tempelman, "On the *Radetzky March*," Diarkibkan 2012-11-19 di Wayback Machine *Vienna Music*, no. 99 (Summer 2000), pp. 12–13

Pautan luar
-----------

* Skor percuma oleh "Radetzky March" di Projek Perpustakaan Skor Muzik Antarabangsa (IMSLP)

|  |  |
| --- | --- |
| Ikon tunas | Rencana berkaitan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
|  |
| --- |
|  |
|  |
|  |
|  |

**Port Botany** adalah subbandar di tenggara Sydney, di negeri New South Wales, Australia. Pelabuhan Botani terletak 12 kilometer ke tenggara daerah pusat perniagaan Sydney, di  kawasan pemerintahan tempatan di City of Randwick. Port Botany terletak di pantai utara Botany Bay, bersebelahan dengan subbandar Matraville, Banksmeadow dan Teluk Phillip.

Sejarah
-------

Botany Bay adalah tempat Leftenan James Cook pertama kali mendarat pada 29 April 1770, ketika menavigasi jalan menuju pantai timur of Australia on his ship, the Endeavour. Ahli semula jadi Inggeris kapal Joseph Banks dan ahli botani Sweden Daniel Solander menghabiskan beberapa hari di pantai mengumpulkan sejumlah besar spesimen yang sebelumnya tidak diketahui. Jurnal Cook pertama kali menyebut teluk sebagai Sting Rays 'Harbour, kemudian Botanist Bay dan akhirnya kedua-dua nama ini dicoret dan diganti dengan Botany Bay. Nama pinggir bandar berasal dari teluk di mana ia berdiri.

Landmark
--------

Molineaux Point menampilkan pemandangan ke La Perouse dan Kurnell. Cairn dan plak di sini memperingati hubungan pelabuhan saudari antara Sydney Ports Corporation dan Yokkaichi Port Authority, Mie Jepun. Tembok revetment disebut Tembok Bank setelah Sir Joseph Banks.

Kawasan komersial
-----------------

Rencana utama: Port Botany (seaport)
Port Botany adalah kawasan komersial utama yang dilayan oleh rangkaian jalan raya dan kereta api, bersama dengan lapangan terbang antarabangsa dan domestik Sydney yang berdekatan. Dua kemudahan terminal kontena dilengkapi dengan kemudahan cecair pukal dan kompleks penyimpanan dan pengedaran cecair pukal yang berdekatan.

* Sydney Ports CorporationSydney Ports Corporation
* Kren bekas penghantaranKren bekas penghantaran
* Kontena kren Patrick CorporationKontena kren Patrick Corporation
* Molineaux PointMolineaux Point

Rujukan
-------

1. ↑  Beaglehole, J. C. (John Cawte) (1974). *The Life of Captain James Cook*. A. & C. Black. ISBN 978-0-7136-1382-7.
2. ↑  Seas, South. "Cook's Journal: Daily Entries, 6 May 1770". *southseas.nla.gov.au* (dalam bahasa Inggeris).
3. ↑  *The Book of Sydney Suburbs*, Compiled by Frances Pollen, Angus & Robertson Publishers, 1990, Published in Australia ISBN 0-207-14495-8, page 35
4. ↑  "Sydney Ports".

|  |  |
| --- | --- |
|  | Wikimedia Commons mempunyai media berkaitan ***Port Botany, New South Wales*** |

Koordinat: 33°58′34″S 151°13′05″E﻿ / ﻿33.976°S 151.218°E﻿ / -33.976; 151.218
Templat:Sydney Randwick suburbs
**Port Louis** (Bahasa Perancis: Port-Louis, Bahasa campuran Mauritius: Porlwi [poːlwi]) ialah ibu negara Mauritius.

Port Louis sudah digunakan sebagai pelabuhan sejak tahun 1638. Port Louis beriklim separuh gersang bawah pengelasan iklim Köppen. Ekonomi bandar ini diterajui pusat kewangan, kemudahan pelabuhan, pelancongan dan sektor pembuatan yang merangkumi tekstil, bahan kimia, plastik dan ubat. Port Louis dihubungkan melalui 2 stesen bas. Sekolah rendah dan menengah di Port Louis berjenis awam dan swasta. Bandar ini mempunyai budaya yang beraneka jenis dan meriah, dan dinampakkan melalui seni bina, kesenian dan perayaannya. Bandar ini dipenuhi banyak bangunan dan tugu yang menampilkan sejarah zaman penjajahannya yang kaya dan berbagai-bagai. Port Louis merupakan bandar kebudayaan aktif yang menarik perhatian pelukis, penyair, pemahat dan penulis sejak berkurun-kurun. Pentadbiran setempat Port Louis diurus majlis perbandaran. Sukan diminati penghuni Port Louis, sama seperti kawasan lain di Mauritius.

Rujukan
-------

1. ↑  Ministry of Finance & Economic Development (2016). "Annual Digest of Statistics 2015" (PDF). August. Government of Mauritius: 22. Dicapai pada 23 December 2016. Cite journal requires `|journal=` (bantuan)
**Université Sorbonne-Nouvelle** (bahasa Inggeris: *University of Paris III: Sorbonne Nouvelle*, **U Paris 3**) ialah sebuah universiti yang terletak di Paris, Île-de-France. 

Universiti ini terutamanya memberi pengajaran dalam bentuk huruf, sains bahasa, bahasa, seni persembahan, komunikasi dan kajian Eropah (sejarah pelbagai disiplin, ekonomi, undang-undang dan sains politik). Kedudukan 50 teratas universiti bahasa terbaik di dunia dalam QS World University Rankings pada tahun 2021, ia juga merupakan salah satu universiti terbaik di negara ini dalam banyak bidang.

Rujukan
-------

1. ↑  (Perancis)Classement QS des universités par discipline 2021 : trois établissements parisiens se démarquent

Pautan luar
-----------

* Tapak web rasmi

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Tengku Farith Rithauddeen
**Tengku Farith Rithauddeen** merupakan salah seorang penggerak industri Teknologi Maklumat (IT) di Malaysia. Pembabitan beliau di dalam industri IT di Malaysia bermula sejak dari awal tahun 1990.

Merupakan Presiden dan salah seorang pengasas SKALI (Alam Teknokrat Sdn Bhd), beliau bersama tiga rakan-rakan lain iaitu Aimi Aizal, Maznida Mokhtar dan Azmi Ahmad telah menubuhkan SKALI pada tahun 1997. 

Kerjaya beliau bermula di dalam bidang perbankan di Commerce International Merchant Bankers (CIMB) dan walaupun mempunyai peluang yang cerah mendaki tangga korporat, beliau bertekad memilih untuk menjadi usahawan tekno bersama beberapa rakan-rakannya untuk meredah arus perkembangan ICT negara menerusi SKALI. 

Di CIMB beliau memainkan peranan penting di dalam jabatan Kewangan Korporat dan Pemasaran Modal dan mempunyai pengalaman yang luas mengenai penstrukturan korporat dan kewangan. 

Melalui pengalamannya di CIMB, beliau telah berjaya membina rangkaian perniagaan yang kukuh dengan beberapa bank pelaburan di Malaysia, para analisis, pelabur modal kapital dan para pelabur, dan terbabit di dalam pembangunan strategik konsultansi korporat untuk Pelabuhan Penang, sebuah agensi di bawah Kementerian Pembangunan Luar Bandar dan KPJ Healthcare Bhd. 

Seterusnya, beliau mengembangkan kerjayanya di Road Builder (M) Holdings Berhad dan bertanggungjawab di dalam pembangunan strategik untuk projek-projek pembinaan dan infrastruktur. Di Road Builder, beliau memainkan peranan penting dalam mendapatkan beberapa projek-projek penswastaan yang berkaitan pembinaan dan infrastruktur.

Tengku Farith juga pernah mengetuai sebuah syarikat pengeluar tempatan yang terbabit di dalam pengeluaran bahan-bahan pembinaan. Berkhidmat selama empat tahun di syarikat terbabit, beliau bertanggungjawab mengendalikan seramai 160 kakitangan dan mengendalikan dua kilang pengeluaran serentak. 

Tengku Farith juga merupakan Presiden untuk Pertubuhan Usahawan Teknokrat Malaysia (TeAM) *Technopreneurs Association of Malaysia.* TeAM telah ditubuhkan untuk membantu pembangunan teknologi maklumat di Malaysia. 

Selain itu, beliau juga merupakan salah seorang pengasas NEF *(New Entrepreneur Forum)* sebuah badan yang membantu pembangunan usahawan bumiputera di Malaysia.

Pada tahun 2002, beliau telah dipilih di dalam senarai 100 pemimpin untuk *100 Global Leaders for Tomorrow (GLT)* daripada Forum Ekonomi Dunia di Davos, Switzerland dan telah dianugerahkan Anugerah Usahawan Muda daripada Dewan Perniagaan Melayu Muda pada tahun 2004. [DPMM].

Kecemerlangan Tengku Farith terbukti apabila dia diberi kepercayaan menjadi ahli kounsel bagi NITC dan Technopreneur Flagship - MDC

Tengku Farith merupakan lulusan Sarjana Muda di dalam bidang Ekonomi daripada Universiti Carleton pada 1992.

Pautan luar
-----------

* 
* Carian Google.
**Kongres Nasional Parti Keadilan Rakyat 2010** diadakan pada hari Jumaat-Ahad, 28-30 Mei 2010 di Dewan Konvensyen Kelantan Trade Centre, Kota Bharu,Kelantan.Ia merupakan kali ke-6 PKR. Persidangan Angkatan Muda Keadilan (AMK) dan Wanita Keadilan pada 28 Mei 2010 .

Sebelum ini kongres 2009 ditangguhkan ke Mei 2010. Ketua penerangan PKR Latheefa Koya menyatakan ia dtangguhkan kerana kongres khas diadakan bagi meminda Perlembagaan PKR. 

Timbalan Presiden PKR Syed Husin Ali merasmikan kongres sayap Wanita dan Angkatan Muda Keadilan (AMK) .

Lompat katak
------------

Ahli parlimen PKR melompat parti kerana ada masalah peribadi, masalah kewangan ,marah tidak dapat jawatan, tidak dapat bekerjasama dengan anggota dan pemimpin bawahan parti. Ada yang gagal menjalankan tugas sebagai wakil rakyat. Selain itu mudah dibeli. Jadi lompat parti adalah proses penyucian. Antara yang melompat parti ialah Zahrain Mohd Hashim (Bayan Baru 12 Februari 2010); Tan Tee Beng (Nibong Tebal 1 Mac 2010), ; Mohsin Fadzil Samsuri (Bagan Serai 3 Mac 2010) ; Zulkifli Nordin (Kulim Bandar Baharu 6 Mac 2010) dan Wee Choo Keong (Wangsa Maju 14 Mei 2010 ). Tapisan ketat mestilah diadakan bagi mengelak calon lompat parti tidak berulang.

DAP dan PAS malah UMNO berhadapan masalah lompat parti. Presiden PAS Asri Muda dan setiausaha agung PAS Othman Abdullah turut meninggalkan PAS.

Bilangan yang keluar parti PKR tidaklah ramai, ia hanya diperbesar-besarkan oleh media arus perdana. 5000 ahli baru setiap bulan. Malah 50000 permohonan ahli baru dalam tempoh 3 bulan.

Kerajaan negeri Selangor
------------------------

Wakil Kedah Dr Krisna Moorthy menggesa kerajaan negeri Selangor supaya segera menukar pemimpin BN yang masih wujud bagi membanteras rasuah. Kepimpinan Perbadanan Kemajuan Negeri Selangor hendaklah diubah demi meningkatkan prestasi. Wakil Terreganu, Rafizi Ramli bimbang kerana BN giat merampas kembali Selangor. Jika Selangor kekal di tangan PR, mudahlah menguasai pentadbiran di Putrajaya.

Amran Ghani selaku wakil Kelentan dan ahli parlimen Tanah Merah mendesak diadakan majlis Pakatan Rakyat di setiap negeri. Kekalahan PKR dalam Pilihan raya kecil Hulu Selangor 2010 pada 25 April 2010 membuktikan PKR masih gagal menarik sokongan rakyat terutama bangsa Melayu. Sokongan peneroka Felda seperti di Hulu Selangor hendaklah diusahakan.

Ramli Logan dari Pahang mendesak aga nasib Orang Asli tidak diabaikan. Isu tanah adat hendaklah diselesaikan. Selama ini Orang Asli dikelaskan bukan Bumiputera tetapi termasuk dalam kaum kaum lain.

Utusan tidak diundang
---------------------

Media arus perdana, wartawan Utusan Malaysia tidak diundang tetapi wartawan, jurukamera dan jurufoto tidak dihalau.

1. ↑  'Lompat katak' perkukuhkan PKR
2. ↑  "K'jaan Pakatan S'gor jadi tumpuan perbahasan". Diarkibkan daripada yang asal pada 2010-06-01. Dicapai pada 2010-05-29.
3. ↑  Kongres PKR: Utusan M'sia - media tak diundang
**Kongres Nasional Parti Keadilan Rakyat 2008** diadakan selama 2 hari pada pada 29 dan 30 November 2008 di Stadium Melawati Shah Alam, Selangor. Stadium ini dapat digunakan kerana Pakatan Rakyat memerintah negeri Selangor. Kirakira 2000 perwakilan dari lebih 160 bahagian PKR hadir. Kongres ini menjadi tumpuan kerana pertama kali diadakan selepas pilihanraya umum 8 Mac 2008. 1,200 pemerhati rasmi dan ratusan penyokong turut memenuhi stadium.

Timbalan Presiden PKR Dr Syed Husin Ali merasmikan kongres Wanita dan Angkatan Muda Keadilan.

PKR disarankan menjemput veteran UMNO, Tengku Razaleigh Hamzah memghadiri kongres PKR. Ahli Majlis Pimpinan Tertinggi (MPT) PKR, Khalid Jaafar menyatakan kemungkinan Tengku Razaleigh menyertai PKR. Oktober 2008, Tengku Razaleigh telah bertemu dengan Penasihat PKR, Datuk Seri Anwar Ibrahim; penasihat DAP, Lim Kit Siang dan Presiden PAS, Datuk Seri Abdul Hadi Awang. Antara tajuk perbincangan ialah 'konsep kerajaan perpaduan'.

Kerajaan negeri Selangor memberikan baju hijau untuk petugas menjaga keselamatan. Pekerja Majlis Bandaraya Shah Alam membantu kelancaran kongres itu. Makanan tenga hari turut disediakan dengan iringan kumpulan muzik.

Kehadiran jelas memperlihatkan kemalaysiaan - kongres rakyat Malaysia.

Tengku Razaleigh bertanding jawapan Presiden UMNO tetapi gagal mendapatkan kelayakan minimum 59 pencalonan. Hanya UMNO bahagian Gua Musang mencalonkan beliau. Dengan itu, Datuk Seri Najib Tun Razak telah menang tanpa bertanding jawatan presiden. 

Presiden PKR, Datuk Seri Dr Wan Azizah Wan Ismail berikrar akan mengembalikan kekebalan institusi raja jika berjaya memerintah negara sebagai memenuhi semangat Raja Berperlembagaan. Tiga parti dalam Pakatan Rakyat setuju dengan kedudukan Raja-raja Melayu, hak istimewa orang Melayu, bahasa Malaysia dan agama Islam.Malah, Pemangku Yang Dipertuan Besar Negeri Sembilan, Tunku Naquiyuddin Ibni Tuanku Jaafar meminta kekebalan kerabat diraja dikembalikan. Kuasa Yang di-Pertuan Agong untuk meluluskan sesuatu rang undang-undang atau pindaan akta seperti sebelum pindaan Perlembagaan Persekutuan pada 1983 akan dipulihkan.

Wan Azizah langsung tidak menyentuh projek 16 September 2008 - peralihan kuasa kerajaan persekutuan yang diusahakan Datuk Seri Anwar Ibrahim. Tema ucapan beliau ialah "Harapan Baru".

Gaji minimum RM1,000 sebulan akan dilaksanakan di negeri Selangor tidak lama lagi.

Turut hadir ialah Pengerusi DAP Karpal Singh, Lim Kit Siang ,Teresa Kok, Menteri Besar Perak Datuk Seri Mohammad Nizar Jamaluddin, Naib Presiden PAS Datuk Husam Musa , setiausaha agung PAS Datuk Kamaruddin Jaafar, bekas menteri di Jabatan Perdana Menteri Datuk Zaid Ibrahim dan presiden SAPP Datuk Seri Yong Teck Li turut hadir.

Rujukan
-------

1. ↑  Retorik gedebe PKR di Shah Alam
2. ↑  Saranan jemput Ku Li berucap di Kongres PKR
3. ↑  PKR janji kembalikan kekebalan raja
Logo Teater Populer
**Teater Populer** ialah syarikat teater Indonesia yang ditubuhkan pada tahun 1968 oleh Teguh Karya dan ahli-ahli Akademi Teater Nasional Indonesia (ATNI). Ramai pelakon terkenal Indonesia telah bekerja untuk syarikat itu.

Sejarah
-------

Teater Populer ditubuhkan pada 14 Oktober 1968 di Hotel Indonesia di Jakarta. Diketuai oleh Teguh Karya, syarikat itu berlatih setiap hari di ballroom hotel. Dua penerbitan pertamanya adalah *Antara Dua Perempuan* oleh Alice Gerstenberg dan *Ghosts* oleh Henrik Ibsen. Teater Populer mendapat populariti dengan cepat, menjual 3000 tiket setiap sandiwara. Syarikat itu meninggalkan Hotel Indonesia untuk menjadi sebuah syarikat teater bebas. 

Sebahagian daripada produksi syarikat itu termasuk *Jayaprana* oleh Jef Last, *Bodas de sangre* oleh Federico García Lorca, *Revizor* oleh Nikolai Gogol, *Woyzeck* oleh Georg Büchner, dan *Perempuan Pilihan Dewa* oleh Bertolt Brecht, semuanya diarahkan oleh Teguh.

Sebelum kematiannya pada tahun 2001, Teguh mengasaskan "Yayasan Teater Populer", yang kini diketuai oleh Slamet Rahardjo.

Televisyen dan filem
--------------------

Teater Populer bukan sahaja aktif dalam penerbitan filem pertamanya, tetapi juga menghasilkan filem-filem dan drama televisyen. Filem pertamanya, *Wadjah Seorang Laki-Laki*, dikeluarkan pada tahun 1971.

Alumni terkenal
---------------

Alumni Teater Populer terkenal termasuk Teguh Karya sendiri, Slamet Rahardjo, Christine Hakim, Franky Rorimpandey, George Kamarullah, Hengky Solaiman, Benny Benhardi, Niniek L. Karim, Sylvia Widiantono, Dewi Matindas, Alex Komang, Mieke Wijaya, Nungki Kusumastuti, Arya Dega, Tri Rahardjo, dan Hendro Djarot.

Terdapat juga pelakon-pelakon dari Malaysia yang pernah berkhidmat dengan Teater Populer, mereka termasuk Erma Fatima, Umie Aida, Normah Nordin dan Anwardi Jamil.

Rujukan
-------

1. ↑  "Teater Populer - Situs Web Kepustakaan Tokoh Perfilman Indonesia". *teguhkarya.perfilman.pnri.go.id*. Dicapai pada 2016-05-08.
2. ↑  "Jakarta.go.id • Detail | Encyclopedia". *www.jakarta.go.id*. Dicapai pada 2016-05-08.
3. 1 2  Abdul Aziz Itar (7 September 2004).
 Slamet Rahardjo anak murid Teguh Karya *Utusan Malaysia*. Diperoleh pada 7 September 2014.

Pautan luar
-----------

* 
* Official Twitter: @Teater\_Populer
Tanah runtuh di Pakistan.
**Tanah runtuh** merupakan kejadian geologi yang termasuk sebahagian besar pergerakan tanah, seperti batuan jatuh, kegagalan cerun, dan aliran sampah cetek. Tanah runtuh merupakan salah satu trrkaitan dengan kegelongsoran tanah dan boleh menyebabkan kematian. Walaupun graviti bertindak pada cerun curam merupakan punca utama tanah runtuh, terdapat faktor-faktor tambahan lain:

* hakisan oleh sungai, glasier, atau ombak laut yang menghasilkan cerun curam
* cerun batu atau tanah yang lemah akibat tepu oleh cairan salji atau hujan lebat
* gempa bumi yang menghasilkan ketegangan yang menyebabkan cerun lemah runtuh (lihat pencairan (*liquefaction*)
* letusan gunung berapi menghasilkan mendakan abu, hujan lebat, dan aliran sampah.
* gegaran mesin, trafik, bahan letupan, malah guruh mungkin mencetuskan keruntuhan cerun lemah.
* tampungan berat melampau yang terhasil dari pengumpulan hujan atau salji, timbunan batu atau bijih, daripada timbunan sampah, atau struktur binaan manusia yang memberi tekanan kepada cerun lemah hingga runtuh dan struktur lain
* tekanan air bawah tanah bertindak menjadikan cerun tidak stabil
* pada tanah cetek, penebangan tumbuhan berakar dalam yang mengikat colluvium kepada batu asas.

Bahan di cerun yang menjadi tepu dengan air boleh membentuk aliran sampah atau aliran lumpur. Campuran pekat batu dan lumpur mungkin menghanyutkan pokok, rumah, dan kereta, dengan itu menghalang jambatan dan aliran sungai menyebabkan banjir sepanjang laluannya. Sama juga, air batu floes boleh terbentuk dalam sungai yang tersumbat dengan air batu, tetapi mengalir lebih perlahan. Walau bagaimanapun, ia mampu menghasilkan tenaga yang mencukupi bagi meruntuhkan jambatan.

Jenis lain
----------

Runtuhan salji menyerupai dari segi mekanisma dengan tanah runtuh dan membabitkan sejumlah besar air batu, salji dan batu yang jatuh dengan pantas dari sisi gunung. Biasanya air batu terkumpul di tubiratau di atas lapisan salji lemah, menimbulkan bahaya runtuhan salji.

Aliran piroklastik pula berpunca daripada runtuhan habuk abu, gas beracun, dan batu panas daripada letusan gunung berapi yang tersebar dengan pantas daripada gunung berapi yang meletus.

Lihat juga
----------

* Runtuhan besar-besaran
* Kejuruteraan geoteknikal
* Kestabilan cerun

Pautan luar
-----------

* United States Geological Survey site
* British Columbia government landslide information Diarkibkan 2008-06-12 di Wayback Machine
* Slide!, a program on B.C.'s Knowledge Network, with video clips
* Geoscience Australia Fact Sheet  Diarkibkan 2007-10-16 di Wayback Machine

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat
* Jepun
* Republik Czech

 |
| Lain-lain | 
* Aplikasi Berfaset Terminologi Subjek
* Arkib Negara (A.S.)

 |
Kongres Filipina (Filipino: Kongreso ng Pilipinas) adalah badan perundangan negara Republik Filipina. Ia adalah sebuah badan dwidewan yang terdiri daripada Senat (dewan atas), dan Dewan Perwakilan Rakyat (Dewan rendah) walaupun biasa di kongres Filipina jika merujuk kepada kedua.

Senat terdiri daripada 24 senator separuh daripada yang dipilih setiap tiga tahun. Setiap senator, oleh itu, menyajikan sejumlah enam tahun. Senator dipilih oleh seluruh pengundi dan tidak mewakili mana-mana daerah geografi.

Dewan Perwakilan Rakyat terdiri daripada maksimum 250 kongres. Terdapat dua jenis kongres: daerah dan wakil-wakil sektor. Kongres daerah mewakili daerah geografi tertentu dalam negara. Semua wilayah di negara ini terdiri daripada sekurang-kurangnya satu daerah kongres. Beberapa bandar-bandar juga mempunyai daerah kongres mereka sendiri, dengan beberapa terdiri daripada dua atau lebih wakil.

Sektor Kongres mewakili sektor minoriti penduduk. Ini membolehkan kumpulan-kumpulan minoriti yang diwakili di Kongres, apabila mereka akan sebaliknya tidak diwakili dengan baik melalui perwakilan daerah. Juga dikenali sebagai wakil parti-senarai, kongres sektor mewakili kesatuan sekerja, kumpulan hak asasi, dan organisasi lain.

Perlembagaan memperuntukkan bahawa Kongres akan mengadakan sesi biasa tiap-tiap tahun bermula pada hari Isnin 4 Julai. Sesi tetap boleh bertahan sehingga tiga puluh hari sebelum pembukaan sesi seterusnya tetap dalam tahun berikutnya. Presiden Filipina boleh, bagaimanapun, memanggil sesi khas yang biasanya diadakan antara sesi perundangan biasa untuk menangani keadaan kecemasan atau ada perkara penting.

Kerusi
------

Bangunan Legislative semasa 1930-an.

Sumber
------

* Ramirez, Efren V. and Lee, Jr. German G. *The New Philippine Constitution*. Cebu City: 1987: pp. 142–173.
* Article VI of the 1987 Philippine Constitution Diarkibkan 2009-09-17 di Wayback Machine
* How a Bill becomes a Law
* Legislative History Diarkibkan 2016-04-25 di Wayback Machine
* Your Legislature Diarkibkan 2016-04-25 di Wayback Machine

Rujukan
-------

1. ↑  "The Legislative Branch". *Philippines Official Gazette*. Philippines Official Gazette. Dicapai pada 31 May 2013.
2. ↑  "Article VI: THE LEGISLATIVE DEPARTMENT". *Philippines Official Gazette*. Dicapai pada 31 May 2013.
3. ↑  "Article VI: THE LEGISLATIVE DEPARTMENT". *Philippines Official Gazette*. Dicapai pada 31 May 2013.
4. ↑  "Article VI: THE LEGISLATIVE DEPARTMENT". *Philippines Official Gazette*. Dicapai pada 31 May 2013.
5. ↑  "Article VI: THE LEGISLATIVE DEPARTMENT". *Philippines Official Gazette*. Dicapai pada 31 May 2013.

Pautan luar
-----------

* Official Website of the Senate
* Official Website of the House of Representatives Diarkibkan 2020-06-04 di Wayback Machine
***Robotics;Notes*** adalah permainan video novel visual yang dibangunkan oleh 5pb. Ia adalah permainan utama ketiga dalam siri *Science Adventure*, selepas *Chaos;Head* and *Steins;Gate*, dan dijelaskan oleh pembangun sebagai "Augmented Science Adventure" (Pengembaraan Sains Berperantara). Permainan ini pada asalnya dikeluarkan oleh 5pb. di Jepun di platform PlayStation 3 dan Xbox 360 pada tahun 2012; versi naik taraf *Robotics;Notes Elite* telah dikeluarkan untuk PlayStation Vita pada 2014, dan untuk Nintendo Switch dan PlayStation 4 pada 2019. Versi Bahasa Inggeris *Robotics;Notes Elite* telah dikeluarkan oleh Spike Chunsoft pada tahun 2020 untuk Microsoft Windows, Nintendo Switch dan PlayStation 4.

Enam manga telah dihasilkan, dan sebuah adaptasi anime oleh Production IG disiarkan dalam slot Noitamina Fuji TV antara Oktober 2012 dan Mac 2013. Anime ini telah dilesenkan oleh Funimation di Amerika Utara. *Robotics;Notes DaSH*, sekuel kepada permainan ini telah dikeluarkan pada 2019.
**LATAR BELAKANG TOK PELAM**

Tok Pelam adalah seorang tokoh ulama tersohor di Kuala Terengganu, Terengganu.

Nama sebenar Tok Pelam ialah Syeikh Abdullah Bin Abdul Aziz. Berasal dari Hadramaut, beliau telah berpindah ke Pattani. Pada tahun 1785, beliau telah berpindah ke Terengganu dan menetap di Kampung Pelam, Hulu Terengganu. Kemudian dari Kampung Pelam, beliau telah berpindah ke Kampung Ladang Titian, Kuala Terengganu sehingga beliau meninggal dunia pada tahun 1819. Jenazah beliau dimakamkan di dalam bangunan yang dibina untuk berkhalwat dan mengajar agama di Makam Tok Pelam, Kampung Ladang Tok Pelam, Kuala Terengganu, Terengganu berhampiran dengan Masjid Al-Muktafi Billah Shah.

**WARIS TOK PELAM**

Pada 5 Februari 2023 telah diadakan satu pertemuan antara pihak MAIDAM dan waris zuriat Tok Pelam untuk membincangkan tentang status Wakaf Zuriat Tok Pelam dan maklumat salasilah zuriat Tok Pelam. Pada perbincangan tersebut, telah terbentuk satu jawatankuasa khas yang terdiri daripada wakil-wakil keluarga zuriat Tok Pelam untuk mencari lebih ramai zuriat Tok Pelam yang masih belum dikesan.

**SURAT IKRAR TOK PELAM**

Buat julung kalinya Majlis Agama Islam dan Adat Melayu Terengganu (MAIDAM) telah mengadakan pertemuan dengan para waris bagi Wakaf Zuriat Tok Pelam sempena Hari Raya 1444H. Pertemuan secara besar-besaran itu telah diadakan di Dewan Terbuka JHEAT, Kompleks Seri Iman, Kuala Terengganu pada 4 Syawal 1444H bersamaan 25 April 2023. Pertemuan seumpama ini  tidak pernah diadakan secara besar-besaran begini. Program wakaf ini wujud berdasarkan Surat Ikrar Tok Pelam yang telah diwasiat sejak puluhan tahun dahulu. Tok Pelam (atau nama sebenarnya Sheikh Abdullah bin Abdul Aziz) meninggal dunia pada tahun 1819 Masihi dan disemadikan di Perkuburan Tok Pelam (sebelah Masjid Ladang), Kuala Terengganu.

Tok Pelam juga ada mewakafkan tanahnya di sekitar bandaraya Kuala Terengganu untuk diwakafkan kepada zuriatnya yang dikenali sebagai Wakaf Zuriat Tok Pelam yang sekarang ini diuruskan oleh pihak MAIDAM.
**Kongres Bowling Sepuluh Pin Malaysia** (*Malaysian Tenpin Bowling Congress - MTBC’74*) merupakan badan pengurusan Kebangsaan bagi Sukan Bowling Sepuluh pin di Malaysia dan diakui oleh Komiti Olimpik Malaysia (*Malaysian Olympic Committee*) dan Kerajaan, melalui Kementerian Sukan dan Majlis Sukan Negara (*National Sports Council*). Ia juga diiktiraf oleh Persekutuan Bowling Asia (*Asian Bowling Federation - ABF*), Persatuan Bowling Sepuluh Pin Dunia (*World Tenpin Bowling Association - WTBA*) dan Fédération International des Quilleurs (FIQ). Badan ini diuruskan oleh sukarelawan sepenuhnya. 

MTBC mempunyai 14 Ahli Bowling Sepuluh Pin Negeri (*States Tenpin Bowling Association affiliates* di Malaysia. MTBC mengurus bidang bowling sepuluh pin, menganjur Malaysian International Open, National Championship, Interstate Championship yang terkemuka dan mengesahkan banyak kejohanan bagi lelaki, wanita dan remaja.

Pautan luar
-----------

* laman Sesawang Kongres Bowling Sepuluh pin Malaysia.
Rencana ini ialah mengenai perkataan bahasa pasar.  Untuk persatuan, sila lihat Kongkek (persatuan).
**Kongkek** (IPA: /koŋkeʔ/) ialah sepatah perkataan bahasa pasar Malaysia yang bermaksud 'bersetubuh'. Perkataan ini lebih meluas digunakan di Semenanjung Malaysia berbanding di Malaysia Timur, di mana perkataan 'kentot' lebih kerap digunakan.

Etimologi
---------

Perkataan *kongkek* berasal daripada perkataan kantonis 'kong-kik' (攻擊) yang bermaksud 'menyerang'.

Penggunaan
----------

### Internet

Perkataan 'kongkek' digunakan dengan meluas dalam tajuk-tajuk cerpen berbahasa Melayu serta video lucah di Internet dengan jumlah hasil carian Google sebanyak 309,000 pautan setakat 13 Februari 2011. 'Kongkek' mula sampai ke Internet pada 28 Disember 1998 dalam sebuah tulisan berkaitan politik dihoskan oleh Angelfire. Pada 27 Mac 1999 pula, cerpen lucah berbahasa Melayu yang mengandungi perkataan 'kongkek' telah dimuat naik dan dihoskan oleh Tripod.com. Perkataan 'kongkek' muncul sebanyak empat kali dalam cerpen tersebut.

Lihat juga
----------

* Kentot
* *Fuck*

Rujukan
-------

1. ↑  Carian Google untuk kata kunci 'kongkek', Google. Diambil pada 13 Februari 2011.
2. ↑  *20 Kisah/Kerenah pemimpin UMNO yg kurang warak pada pandangan Dr. Mahathir*, *Reformasi:Mereka*, "...tak padan ketot, *kongkek* betina sana sini, kebanyakannya di...", Biz2 di Angelfire. 28 Disember 1998. Diambil pada 14 Februari 2011.
3. ↑  Bob Pejabat. (1998). "Mula Menikmati Faraj" Diarkibkan 2011-07-17 di Wayback Machine, #Sexmelayu di Tripod.com. Diambil pada 14 Februari 2011.

Pautan luar
-----------

|  |  |
| --- | --- |
|  | Cari ***kongkek*** dalam Wikikamus bahasa Melayu, kamus bebas. |

* 20 Kisah/Kerenah pemimpin UMNO yg kurang warak pada pandangan Dr. Mahathir - laman web pertama di Internet yang mengandungi perkataan 'kongkek'.
* Mula Menikmati Faraj Diarkibkan 2011-07-17 di Wayback Machine (**18SX**) - cerpen lucah di Internet pertama yang mengandungi 'kongkek'.
Struktur dalaman termasuk relik dan potret raja-raja kabakas yang dikebumikan.
**Tanah kubur Kasubi** terletak di Kampala, Uganda, adalah lokasi kubur 4 Raja kabakas (raja-raja Buganda) diiktiraf sebagai Tapak Warisan Dunia UNESCO.

Pada 16 Mac 2010 , beberapa bangunan utama musnah terbakar. Kerajaan Buganda bersumpah untuk membina semula makam raja-raja mereka dan Presiden Uganda Museveni menyatakan kerajaan kebangsaan Uganda akan membantu pemulihan makam tersebut.

Makam
-----

Terletak di atas Bukit Kasubi pertama kali dibina pada tahun 1881. Ia dikenali sebagai Makam Ssekabaka.Terdapat banyak struktur, termasuk makam-makam diraja daripada empat Raja Kabaka Buganda. Makam ini dibina menggunakan atap jerami dan penting dalam amalan rohani dan politik .

Kubur Kasubi merupakan Tapak Warisan Dunia UNESCO pada tahun 2001. Ia menjadi tarikan pelancong ke Uganda.

Kebakaran melibatkan :

1. Muteesa I (1835-1884)
2. Mwanga II (1867-1903)
3. Daudi Chwa II (1896-1939)
4. Sir Edward Muteesa II (1924-1969).

Pada 17 Mac 2010, Raja Kabaka Buganda, Ronald Muwenda Mutebi II, dan Presiden Uganda, Yoweri Museveni, melawat lokasi makam. Ratusan orang telah juga pergi ke lokasi untuk membantu menyelamatkan apa yang sempat diselamatkan.

Semasa kunjungan Presiden terjadi rusuhan. Pasukan keselamatan menembak mati dua perusuh dan lima orang dilaporkan terluka. Tentera dan polis Uganda bertempur dengan para perusuh di ibu negara Kampala. Pasukan menggunakan gas pemedih mata untuk membubarkan para perusuh daripada kumpulan etnik Baganda.

Kehancuran berlaku di tengah-tengah hubungan tegang antara kerajaan Uganda dan kerajaan Buganda, khususnya selepas Rusuhan September 2009. Raja Buganda Ronald Mutebi Mwenda ditamatkan. Beberapa wartawan yang simpati dan para perusuh ditangkap dan sedang menunggu perbicaraan.

Pautan luar
-----------

* Tombs of Buganda Kings at Kasubi, UNESCO World Heritage Centre
* Kasubi Tombs
* Fire Destroys Kasubi Tombs, Uganda *Daily Monitor*, 17 Mac 2010




1. 1 2  "Tombs of Buganda Kings at Kasubi". Pertubuhan Pelajaran, Sains, dan Kebudayaan Bangsa-Bangsa Bersatu. Dicapai pada 9 Julai 2017.
Kabel sepaksi sering digunakan untuk memancarkan TV kabel ke rumah.
**Televisyen kabel** (Jawi: ‏**تيليۏيشين کابل**‎code: ms is deprecated ‎) ialah sejenis sistem penyediaan televisyen ke pengguna melalui isyarat frekuensi radio yang dipancarkan ke set televisyen melalui gentian optik atau kabel sepaksi tetap, dibandingkan dengan kaedah "ke udara" dalam penyiaran televisyen tradisi (melalui gelombang radio) yang memerlukan antena televisyen. Selain rancangan televisyen, rangkaian TV kabel juga boleh menyalurkan rancangan radio FM, Internet berkelajuan tinggi, telefoni dan perkhidmatan bukan televisyen seumpamanya.

Singkatan **CATV** selalu dianggap sebagai singkatan "Cable TV", tetapi asalnya bermaksud ***Community Antenna Television***, iaitu asal-usul TV kabel pada tahun 1948: di tempat-tempat yang sukar menerima isyarat dari udara kerana kawasan bergunung-ganang, "antena komuniti" besar dipasang, dan disambung kabel ke rumah-rumah.

Televisyen kabel paling meluas di Amerika Utara, Eropah, Australia dan Asia Timur, bahkan juga boleh didapati di kebanyakan negara lain, terutamanya di Amerika Selatan dan Timur Tengah. Televisyen kabel kurang berjaya di benua Afrika, kerana pemasangan kabel di kawasan yang tidak padat penduduknya tidak cekap dari segi kos, namun "kabel wayarles" atau sistem berasaskan gelombang mikro digunakan.

Pautan luar
-----------

* ThisIsCable.com Diarkibkan 2007-09-03 di Wayback Machine
* Cable Mergers and Monopolies: Market Power in Digital Media and Communications Networks

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Koordinat: 59°24′11″N 18°21′35″E﻿ / ﻿59.40306°N 18.35972°E﻿ / 59.40306; 18.35972

Pandangan dari udara
Ruang dalaman
**Kubu Vaxholm** (Svensk: *Vaxholms fästning*code: sv is deprecated ) merupakan sebuah perkubuan bersejarah pada sebuah pulau di **Vaxholmen** dalam kepulauan Stockholm berhampiran timur bandar di Vaxholm, Sweden. Benteng ini diakses oleh feri Kastellet, sebuah feri kabel elektrik di seluruh sungai dari bandar Vaxholm.

Pada tahun 1970, ia digunakan sebagai lokasi kubu lanun dalam filem *Pippi in the South Seas*. Pemandangan indah istana boleh dilihat dari feri di bahagian tempat kereta yang menampung jarak dekat antara Vaxholm dan pulau Rindö.

Sejarah
-------

Kubu ini pada asalnya dibina oleh Gustav Vasa pada tahun 1548 untuk mempertahankan Stockholm terhadap serangan yang dimulakan dari timur. Rumah blok kayu ini digantikan oleh menara batu semasa pemerintahan Johan III. Kebanyakan struktur semasa bermula dari 1833-1863. Reka bentuknya diilhamkan oleh idea-idea mengenai kubu kuat yang diperkenalkan oleh jurutera Perancis Marc René Montalbert dan Lazare Carnot. Perang banduan Rusia digunakan untuk membina kubu. Selat air di bawah bangunan itu dahulu adalah laluan laut utama ke Stockholm. Oleh itu, kubu itu terletak secara strategik untuk mempertahankan bandar dari serangan tentera laut. Dane menyerangnya pada tahun 1612 dan tentera laut Rusia pada tahun 1719. 

Sejak pertengahan abad ke-19, kepentingan tenteranya telah terhenti. Sangat lemah sehingga diuar-uarkan bahawa marshal medan Prusia yang hebat, von Moltke hanya tersenyum dua kali sahaja – sekali apabila mereka memberitahunya ibu mertuanya mati dan lagi sekali apabila beliau melihat Kubu Vaxholm. Kini ia menjadi muzium untuk Muzium Nasional Pertahanan Pantai Sweden.

Rujukan
-------

1. ↑  Lloyd, E. M. (1887), *Vauban, Montalembert, Carnot: Engineer Studies*, Chapman and Hall, London (m/s. 183–195)
2. ↑  *Fire and Stone: The Science of Fortress Warfare 1660–1860* oleh Prof. Christopher Duffy. London 1996.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kubu Vaxholm*** |

* Kubu Vaxholm – Laman web rasmi (dalam bahasa Inggeris)
* Kubu Vaxholm di NortFort.ru (dalam bahasa Inggeris)